Volga GAZ-31105

Το GAZ-31105 ήταν μεσαίο αυτοκίνητο το οποίο παράχθηκε από τη ρωσική αυτοκινητοβιομηχανία GAZ, από τον Νοέμβριο του 2004 μέχρι τον Ιανουάριο του 2010. Το μοντέλο αντικατέστησε το Volga GAZ-3110, το οποίο ειδικά στην εκδοχή station wagon ολοκλήρωσε την παραγωγή του επίσης το 2010. Το GAZ-31105, αν και ήταν ο διάδοχός του, κατασκευαζόταν με βάση το ίδιο σασί με το Volga GAZ-3110, το οποίο και αντικατέστησε. Καθώς τα επιβατικά της αυτοκίνητα δεν μπορούσαν να πουλήσουν καλά, η εταιρεία GAZ αποφάσισε τότε να είναι το τελευταίο αυτοκίνητο και μετά η εταιρεία να κατασκευάζει μόνο φορτηγά, αλλά τελικώς αυτό έμελλε να είναι το προ-τελευταίο της μοντέλο.

Σε αντίθεση με όλες τις παλαιότερες γενιές των Volga, το μοντέλο αυτό παραγόταν μόνο ως σεντάν και όχι ως station wagon. Τελικώς, αντικαταστάθηκε από το Volga Siber (παραγωγή : Νοέμβριος 2008 - Νοέμβριος 2010), που ήταν λίγο μικρότερο από τα προηγούμενα μοντέλα της εταιρείας και ήταν μπροστοκίνητο, σε αντίθεση με τα πισωκίνητα προηγούμενα αυτοκίνητα της μάρκας.

Μοντέλα GAZ